# Dalí Paris

Dalí Paris, anteriorment anomenat Espace Dalí, és un museu situat a París, França, a prop de la famosa Place du Tertre, a Montmartre, dedicat al cèlebre artista Salvador Dalí. És l'única exposició permanent d'obres del geni surrealista de tot l'estat francès.

## El Museu

El museu es va estrenar al públic el 13 de juny de 1991, amb el nom de Espace Montmartre, com a col·lecció particular i privada del galerista italià Beniamino Levi. El 2018, com a celebració del seu vint aniversari, es va realitzar una petita intervenció que va obligar a tancar l'espai durant quatre mesos, i es va tornar a obrir al públic l'abril del mateix any, amb l'organització interna totalment renovada.
El Dalí París compta amb més de 300 obres originals de Dalí, sobretot gravats i escultures, entre les quals destaquen L'elefant espacial i Alícia al País de les meravelles. També són importants les obres en paper Moisès i el Monoteisme, Memòria del Surrealisme o Don Quijote.
Com a anècdota, la mateixa veu gravada de Dalí amb música fantasmagòrica de fons guia els visitants d'una obra a una altra, en un espai que intenta recrear l'esperit dalinià: teatral, colorista, fantasmagòric, surrealista. A més, uns tallers creatius per a nens permeten als més joves familiaritzar-se amb l'obra de Dalí.
Contigua al museu, hi ha situada la Galerie Montmartre, on es poden veure un gran conjunt d'obres d'altres artistes contemporanis, amb vistes espectaculars dels teulats parisencs.

## Exposicions temporals

El museu programa, regularment, exposicions particulars dedicades a diferents temes entorn l'artista. Per exemple:
* 2006: Dalí et la Mode.
* 2008-2009: Dalí, Hologrammes et jeux d'optique.
* 2009: Dali à l'Œuvre.
* 2009-2010 : Dali d'Or et Bijoux de Gala.
* 2012: Signé Dalí, La collection Sabater
* 2014-2015: Dalí fait le mur
* 2015 : Daum Variations d'artistes
* 2016 : Joann Sfar, Salvador Dali - une seconde avant l'éveil
* 2020: Dali prend vie grâce à la réalité virtuelle

## Referències

* ↑ «L'espace Dali à Paris fête ses vingt ans en 2011» (en francès). Suite101. [Consulta: 31 març 2013].
* ↑ «Espace Dali» (en anglès). Paris Info. [Consulta: 1r octubre 2012].
* ↑ Valenzuela, Javier «París reedita una fiesta surrealista para inaugurar un museo dedicado a Dalí» (en castellà). El País [Madrid], 09-06-1991. ISSN: 1134-6582.
* ↑ «Droit d'entrée à L'Espace Dali» (en francès). France Billet. [Consulta: 1r octubre 2012].
* ↑ «L'ESPACE DALÍ reste ouvert lors des fêtes de fin d'année 2006.» (en francès). CategoryNet.com. [Consulta: 1r octubre 2012].
* ↑ «DALI, hologrammes et jeux d'optique» (en francès). Paris.com. [Consulta: 1r octubre 2012].
* ↑ «Salvador dali à l'oeuvre» (en francès). Sortiraparis.com. [Consulta: 1r octubre 2012].
* ↑ «Dali d'or & bijoux de Gala» (en francès). ParisInfo.com. [Consulta: 1r octubre 2012].
* ↑ «À l'Espace Dali, la collection Sabater, secrétaire particulier des dernières années» (en francès). Evous.fr. [Consulta: 1r octubre 2012].
* ↑ «"Dali fait le mur" avec 22 artistes de Street art à Montmartre» (en francès). FranceTVinfo. [Consulta: 1r maig 2015].
* ↑ «Exposition Daum, Variations d'artiste - Ministère de la Culture» (en francès). [Consulta: 7 setembre 2019].
* ↑ «Joann Sfar - Salvador Dalí : Une seconde avant l'éveil | Art à Paris» (en francès). [Consulta: 7 setembre 2019].
* ↑ à 16h32, Par Élise Viniacourt Le 10 juillet 2020. «Paris : les œuvres de Dalí prennent vie grâce à la réalité augmentée» (en francès), 10-07-2020. [Consulta: 24 febrer 2021].

## Vegeu també

* Teatre-Museu Dalí
* Salvador Dalí Museum

## Enllaços externs

* Web oficial del Dalí Paris